Modul
Indhold
Indholdsfortegnelse 🔎︎

# Anvend

Formaterer automatisk filen efter de indstillinger, som du sætter under Funktioner - Autokorrektur - Autokorrekturindstillinger.

For at tilgå denne kommando...

Vælg Formater - Autokorrektur - Anvend

Deaktivering af Autokorrektur

Når du anvender automatiske formater, gælder følgende regler:

## Autokorrektur til overskrifter

Et afsnit bliver formateret som en overskrift, når følgende betingelser er opfyldt:

1. afsnittet begynder med et stort bogstav

2. afsnit ender ikke med tegnsætning

3. tomt afsnit over og under afsnittet

## Autokorrektur til punktopstilling

For at oprette en punktopstilling skal du skrive en bindestreg (-), stjerne (*) eller et plustegn (+), efterfulgt af et mellemrum eller tabulator ved begyndelsen af et afsnit.

For at oprette en nummereret liste skal du skrive et tal efterfulgt af et punktum (.) efterfulgt af et mellemrum eller en tabulator ved begyndelsen af et afsnit.

Automatisk nummerering anvendes kun for afsnit formateret med afsnitstypografierne Standard, Brødtekst eller Brødtekst indrykning.

## Autokorrektur for skillelinjer

Hvis du skriver tre eller flere bindestreger (---), understreger (___) eller lighedstegn (===) efter hinanden og så trykker på Enter, bliver afsnittet erstattet af en vandret linje, der er lige så bred som siden. Linjen er faktisk den nederste kant på det foregående afsnit. De følgende regler gælder:

1. Tre bindestreger (-) giver en enkelt linje (0,05 pt tyk, gab 0,75 mm).

2. Tre understreger (_) giver en enkelt linje (1 pt tyk, gab 0,75 mm).

3. Tre lighedstegn (=) giver en dobbelt linje (1,10 pt tyk, gab 0,75 mm).